
פרק א 
CAIRO GENIZAH TEXT ‘A’
א ועתה שמעו כל יודעי צדק ב ובינו במעשי אל כי ריב לו עם כל בשר ומשפט יעשה בכל מנ֫א֔צ֫יו ג כי במועלם אשר עזבוהו הסתיר פניו מישראל וממקדשו ויתנם לחרב ד ובזכרו ברית ראשנים השאיר שארית לישראל ולא נתנם לכלה ה ובקץ חרון שנים שלוש מאות ותשעים לתיתו אותם ביד נבוכדנאצר מלך בבל פקדם ויצמח מישראל ומאהרן שורש מטעת לירוש את ארצו ולדשן בטוב אדמתו ו ויבינו בעונם ויֵדעו כי אנשים אשֵימִים הם ויהיו כעורים וְכֿימגשְשים דרך שָנים עשרים ובן ז אֵל אֶל מעשיהם כי בלב שלם דרשוהו ויקֶם להם מורה צדק להדריכם בדרך לבו ח ויודע לדורות אחרונים את אשר עשה בדור אחרון בערת בוגדים הם סרי דרך היא ט העת אשר היה כתוב עליה כפרה סורירה כן סרר ישראל בעמוד י איש הלצון אשר הטיף לישראל מימי כזב ויתעם בתוהו לא דרך להשח גבהות עולם יא ולסור מנתיבות צדק ולסיע גבול אשר גבלו ראשנים בנחלתם יב למען הדבק בהם את אלות בריתו להסגירם לחרב נקמת נקם ברית בעבור יג אשר דרשו בחלקות ויבחרו במֵהֵתֵלות ויצפו לפרצות יד ויבחרו בטוב הצואר ויצדיקו רשע וירשיעו צדיק טו ויעבירו ברית ויפירו חוק וַיָּגודּוּ על נפש צדיק טז ובכל הולכי תמים תעבה נפשם וירדפום לחרב ויָסִיסו לריב יז עָם ויחר אף אל בעדתם להשם את כל המונם ומעשיהם לנדה לפניו 

פרק ב 
א ועתה שמעו אלי כל באי ברית ואגלה אזנכם בדרכי רשעים
ב אל אהב דעת חכמה ותושויה הציב לפניו ערמה ודעת הם ישרתוהו ארך ג אפים עמו ורוב סליחות לכפר בעד שבי פשע ד וכוח וגבורה וחמה גדולה בלהבי אש בו כל מלאכי חבל על סררי דרך ומתעבי חק ה לאין שאירית ופליטה למו ו כי לא בחר אל בהם מקדם עולם ובטרם נוסדו ידע את מעשיהם ז ויתעב את דורות מדם ויסתר את פניו מן הארץ מי עד תומם ח וידע את שני מעמד ומספר ופרוש קציתם לכל הוי עולמים ונהיית עד מה יבוא בקציהם לכל שני עולם ט ובכולם הקים לו קריאי שם למען הִתִיר פליטה לארץ ולמלא פני תבל מזרעם
י ויודיעם ביד משיחו רוח קדשו והוא אמת ובפרוש שמו שמותיהם ואת אשר שנא התעה

פרק ג
א ועתה בנים שמעו לי ואגלה עיניכם לראות ולהבין במעשי אל ולבחור את אשר רצה ולמאוס כאשר שנא ב להתהלך תמים בכל דרכיו ול֔א ל֫תו֔ר במחשבות יצר אשמה ועני זנות ג כי רבים תעו בם וגבורי חיל נכשלו בם מלפנים ועד הנה ד בלכתם בשרירות לבם נפלו עידי השמים בה נאחזו אשר לא שמרו מצות אל ה ובניהם אשר כרום ארזים גֶבהָם וכהרים גויותיהם כי נפלו ו כל בשר היה בחרבה כי גוע ויהיו כלא היו בעשותם את רצונם ולא ז שמרו את מצות עשיהם עד אשר חרה אפו בם

פרק ד
א בה תעי בני נח ומשפחה . הם בה הם נכרתים ב אברהם לא הלך בה ויע … הב בשמרו מצות אל ולא בחר ברצון רוחו ג וימסור לישחק וליעקב וישמרו ויכתבו אוהבים לאל ובעלי ברית לעולם
ד בני יעקב תעו בם ויענשו לפני משגותם ה ובניהם במצרים הלכו בשרירות לבם להיעץ על מצות אל ולעשות איש הישר בעיניו ו ויאכלו את הדם ויכרת זכורם במדבר להם בקדש עלו ורשו את רוחם ז ולא שמעו לקול ע֔שׂיהם מצות יוריהם וירגנו באהליהם ויחר אף אל בעדתם ח ובניהם בו֔ אָבדו ומלכיהם בו נכרתו וגיבוריהם בו אבדו וארצם בו שממה ט בו חבו באי הברית הראשנים ויסגרו לחרב בעזבם את ברית אל י ויבחרו ברצונם ויתורו אחרי שרירות לבם לעשות איש את רצונו

פרק ה
א ובמחזיקים במצות אל אשר נותרו מהם הקים אל את בריתו לישראל עד עולם לגלות להם נסתרות אשר תעו בם כל ישראל
ב שבתות קדשו ומועדי כבודו עידות צדקו ודרכי אמתו וחפצי רצונו אשר יעשה האדם וחיה בהם
ג פתח לפניהם ויחפרו באר למים רבים ומואסיהם לא יחיה ד והם התגוללו בפשע אנוש ובדרכי נדה ויאמרו כי לנו היא ה ואל ברוי פלאו כפר בעד עונם וישא לפשעם ויבן להם בית נאמן בישראל אשר לא עמד כמהו למלפנים ועד הנה ו המחזיקים בו לחיי נצח וכל כבוד אדם להם הוא כאשר הקים אל להם ביד יחזקאל הנביא ז לאמר הכהנים והלוים (?) ובני צדוק אשר שמרו את משמרת מקדשו בתעות בני ישראל מעליהם יגישו לי חלב ודם

פרק ו
א הכהנים הם שבי ישראל היוצאים מארץ יהודה והנלוים עמהם
ב ובני צדוק הם בחירי ישראל קריאי השם העמדים באחרית הימים ג הנה פרוש שמותיהם לתולדותם וקץ מעמדם ומספר צרותיהם ושני התגוררם ופירוש מעשיהם
ד הקודש שונים אשר כפר אל בעדם ויצדיקו צדיק וירשיעו רשע ה וכל הבאים אחריהם לעשות כפרוש התורה אשר התוסרו בו הראשנים עד שלים הקץ ו השנים האלה כברית אשר הקים אל לראשנים לכפר על עונותיהם כן יכפר אל בעדם ז ובשלום הקץ למספר השנים האלה אין עוד להשתפח לבית יהודה כי אם לעמוד איש על ח מצודו נבנתה הגדר רחק החוק ט ובכל השנים האלה יהיה בליעל משולח בישראל כאשר דבר אל ביד ישעיה הנביא בן אמוץ לאמר פחד ופחת ופח עליך יושב הארץ
י פשרו שלושת מצודות בליעל אשר אמר עליהם לוי בן יעקב אשר הוא תפש בהם בישראל ויתנם פניהם לשלושת מיני יא הצדק הראשונה היא הזנות השנית ההון השלישית טמא יב המקדש העולה מזה יתפש בזה והניצל מזה יתפש בזה

פרק ז
א בוני החוץ אשר הלכו אחרי צו הצו הוא מטיף אשר אמר הטף יטיפון הם ניתפשים בשתים בזנות לקחת שתי נשים בחייהם ב ויסוד הבריאה זכר ונקבה ברא אותם ג ובאי התבה שנים שנים באו אל התבה
ד ועל הנשיא כתוב לא ירבה לו נשים ה ודויד לא קרא בספר התורה החתום אשר היה בארון כי לא נפתח בישראל מיום מות אלעזר ויהושע ויוש֨ע והזקנים אשר עבדו את העשתרות ו ויטמון נגלה עד עמוד צדוק ז ויעלו מעשי דויד מלבד דם אוריה ויעזבם לו אל ח וגם מטמאים הם את המקדש אשר אין הם מבדיל בתורה ושוכבים עם הרואה את דם זובה ט ולוקחים איש את בת א֫חיֹהם֨ ואת בת אחותו
י ומשה אמר אל אחות אמך לא תקרב שאר אמך היא יא ומשפט העריות לזכרים הוא כתוב וכהם הנשים ואם תגלה בת האח את ערות אחי אביה והיא שאר
יב וגם את רוח קדשיהם טמאו ובלשון גדופים פתחו פה על חוקי ברית אל לאמר לא נכונו יג ותועבה הם מדברים בם יד כלם קדחו אש ומבערי טו זיקי קורי עכביש קוריהם וביצי צפעונים ביציהם טז הקרוב אליהם לא ינקה כהר ביתו יאשם כי אם נלחץ יז כי אם למילפנים פקר אל את מעשיהם ויחר אפו בעלילותם יח כי לא עַם בינות הוא הם גוי אבד עצות מאשר אין בהם בינה יט כי מלפנים עמר משה ואהרן ביד שר האורים ויקם בליעל את יחנה ואת אחיהו במזמתו בהושע ישראל את הראשונה

פרק ח
א ובקץ חרבן הארץ עמדו מסיגי הגבול ויתעו את ישראל ותישם הארץ ב כי דברו סרה על מצות אל ביד משה וגם במשיחו הקודש וינבאו שקר להשיב את ישראל ג מאחר אל ויזכר אל ברית ראשנים
ויקח מאהרן נבונים ומישראל חכמים וישמעם ד ויחפורו את הבאר באר ה חפרוה שרים כרוה נדיבי העם במחוקק הבאר ו היא התורה וחופריה הם שבי ישראל היוצאים מארץ יהודה ויגורו בארץ דמשק אשר קרא אֵל את כולם שרים ז כי דרשוהו ולא הושבה פארתם בפי אחד
ח והמחוקק הוא דורש התורה אשר אמר ישעיה מוציא כלי למעשיהו
ט ונדיבי העם הם הבאים לכרות את הבאר במחוקקות אשר חקק המחוקק להתהלך במה בכל קץ הרשיע י וזולתם לא ישיגו עד עמד יורה הצדק באחרית הימים
יא וכל אשר הובאו בברית לבלתי בוא אל המקדש להאיר מזבחו ויהיו מסגירי הדלת אשר אמר אֵל מי בכם יסגיר דלתו  ולא תאירו מזבחי חנם אם ולא תאירו מזבחי חנם אם יב לא ישמרו לעשות כפרוש התורה לקץ הרשע ולהבדל מבני השחת ולהנזר מהון הרשעה הטמא בנדר ובחרם ובהון המקדש יג ולגזול את עניי עמו להיות אלמנות שללם ואת יתומים ירצחו יד ולהבדיל בין הטמא לטהור ולהודיע בין הקודש לחול טו ולשמור את יום השבת כפרושה ואת המועדות ואת יום התענית במצא.. באי הברית החדשה בארץ דמשק טז להרים את הקדשים בפירושיהם יז לאהוב איש את אחיהו כמהו ולהחזיק ביד עני ואביון וגר
ולדרוש איש את שלום אחיהו יח ולא ימעל איש בשאר בשרו להזיר מן הזונות יט כמשפט להוכיח איש את אחיהו כמצוה ולא לנטור מיום ליום ולהבדל מכל הטמאות כמשפטם כ ולא ישקץ איש את רוח קדשיו כאשר הבדיל אל להם כא כל המתהלכים באלה בתמים קדש על פי כל יסורו ברית אל נאמנות להם לחיותם אלף דור
CAIRO GENIZAH TEXT ‘B’
כא  … נאמנות להם לחיותם לאלפי דורות׃ כב כב שומר הברית והחסד לאה̅ב ולשמרי מצ̅ותי לאף דור׃ 

פרק ט
CAIRO GENIZAH TEXT ‘A’
א ואם מחנות ישבו כסרך הארץ ולקחו נשים והולידו בנים והתהלכו על פי התורה וכמשפט היסורים כסרך התורה כאשר אמר בין איש לאשתו ובין אב לבנו ב וכל המואסים בפקד אל את הארץ להשיב גמול רשעים עליהם כבוא הדבר אשר כתוב בדברי ישעיה בן אמוץ הנביא אשר אמר ג יבוא עליך ועל עמך ועל בית אביך ימים אשר באו מיום סור אפרים מעל יהודה
ד בהפרד שני בתי ישראל שר אפרים מעל יהודה וכל הנסוגים הס֨גרו לחרב והמחזיקים נמלטו לארץ צפון ה כאשר אמר והגליתי את סכות מלככם ואת כיון צלמיכם מאהלי דמשק ו ספרי התורה הם סוכת המלך כאשר אמר והקימותי את סוכת דוד הנפלת ז המלך הוא הקהל וכינוי הצלמים וכיון הצלמים הם ספרי הנביאים אשר בזה ישראל את דבריהם ח והכוכב הוא דורש התורה הבא דמשק כאשר כתוב דרך כוכב מיעקב וקם שבט מישראל ט השבט הוא נשיא כל העדה
י ובעמדו וקרקר את כל בני שת אלה מלטו בקץ הפקודה הראשון והנסוגים הסגירו לחרב [יא …] יב וכן משפט כל באי בריתו אשר לא יחזיקו באלה לפוקדם לכלה ביד בליעל יג הוא היום אשר יפקד אל היו שרי יהודה אשר תשפוך עליהם העברה יד כי יחלו למרפא וידקמום כל מורדים מאשר טו לא סרו מדרך בוגדים ויתגוללו בדרכי זונות ובהון רשעה ונקום טז וניטור איש לאחיו ושנוא איש את רעהו יז ויתעלמו איש בשאר בשרו ויגשו לזמה ויתנכרו להון ולבצע ויעשו איש הישר בעיניו יח ויבחרו איש בשרירות לבו ולא נזרו מעם יט ויפרעו ביד רמה ללכת בדרך רשעים אשר אמר אל עליהם חמת תנינים יינם וראש פתנים אכזר
כ התנינים הם מלכי העמים ויינם הוא דרכיהם וראש הפתנים הוא ראש מלכי יון הבא לעשות בהם נקמה כא ובכל אלה לא הבינו בוני החוץ וטחי התפל כב כי מבוהל רוח ומטיף כזב הטיף להם אשר חרה אף אל בכל עדתו כג ואשר אמר משה לא בצדקתך ובישר לבבך אתה בא לרשת את הגוים האלה כי מאהבתו את אבותך ומשמרו את השבועה
כד וכן המשפט לשבי ישראל סרו מדרך העם כה באהבת אל את הראשנים אשר הועירו אחריו אהב את הבאים אחריהם כי להם ברית האבות   כו ובשונאי את בוני החוץ חרה אפו   כז וכמשפט הזה לכל המואס במצות אל ויעזבם ויפנו בשרירות לבם
כח הוא הדבר אשר אמר ירמיה לברוך בן נרייה ואלישע לגחזי נערו  כל האנשים אשר באו בברית החדשה בארץ דמשק [כט -נד …]
*  *  *  *  *  *  *  *  *  *
CAIRO GENIZAH TEXT ‘B’
א ואם מחנות יֹשׁבו֜ כֿח֫וקי הארץ אשר היה מקדם ולקחו נשים במנהג התורה והולידו בנים ויתהלכו על פי התורה׃ וכמשפט היסודים כסרך התורה כאשר אמר בין איש לאשתו ובין אב לבנו ב וכל המאסים במצות ובחקים להשיב גמול רשעים עליהם בפקד אל את הארץ בבוא הדבר אשר כתוב ביד זכריה הנביא ג חרב עורי על רועי ועל גבר עמיתי נאם ﭏ הך את הרעה ותפוצינה הצאן והשיבותי ידי על הצוערים׃
[ד-ט …]
י והשומרים אותו הם עניי הצאן אלה ימלטו בקץ הפקדה והנשארים ימסרו לחרב בבוא משיח אהרן וישראל׃ יא כאשר היה בקץ פקדת הראשון אשר אמר יחזקﭏ ביד יחזקאל והתוי להתות התיו על מצחות נאנחים ונאנקים והנשארים ה֜סֿגרו֜ לחרב נוקמת נקם ברית׃ יב וכן משפט לכל באי בריתו אשר לא יחזיקו באלה החקים לפקדם לכלה ביד בליעל יג הוא היום אשר יפק֔ד ﭏ כא֫ש֔ר֫ דב֡ר֫ היו שרי יהודה כמשיגי גבול עליהם אשפך כמים עברה׃ [יד …] טו כי באו בברית תשובה ולא סרו מדרך בוגדים ויתעללו בדרכי זנות ובהון הרשעה ונקום טז ונטור איש לאחיהו וּש֔נא֔ איש את רעהו יו ויתעלמו איש בשאר בשרו ויגשו לזמה ויתגברו להון ולבצע ויעשו את איש הישר בעיניו יח ויבחרו איש בשרירות לבו ולא נזרו מעם ומחטאתם׃   יט ויפרעו ביד רמה ללכת בדרכי רשעים׃  אשר אמר ﭏ עליהם חמת תנינים יינם וראש פתנים אכזר׃
כ התנינים מלכי העמים ויינם הוא דרכיהם וראש פתנים הוא ראש מלכי יון הבא עליהם לנקם נקמה כא ובכל אלה לא הבינו בוני החיץ וטחי תפל כב כי הולך רוח ושקל מופת סו֔פו֔ת ומטיף אדם לכזב אשר חרה אף אל בכל ערתו׃   כג ואשר אמר משה לישראל לא בצדקתך וביושר לבבך אתה בא לרשת את הגוים האלה כי מאהבתו את אבותיך ומשמרו את השבועה׃
כן משפט לשבי ישראל סרו מדרך העם באהבת אל את הראשנים אשר העידו על העם אחרי ﭏ ואהב את הבאים אחריהם כי להם ברית אבות ושונא ומתעב ﭏ את בוני החיץ וחרה אפ אפו בם ובכל ההלכים אחריהם וכמשפט הזה לכל המאס במצות ﭏ ויעזבם ויפנו בשרירות לבם
כח כן כל האנשים אשר באו בברית החדשה בארץ דמשק וֿש֡בו֔ ו֫י֒בג̅דו֜ ויסו֜רו מבאר מים החיים׃ כט ל. יֺח֜שב֜ו בסוד עם ובכתבו לא֔ י֡כתבֿו֜ מיום האסף יער מורה מורה היחיד עד עמוד משיח מאהרן ומישראל   ל וכן המשפט לכל באי עדת אנשי תמים הקדש לא וֿיקו֜ץ מעשות פקודי ישרים הוא האיש הנתך בתוך בור׃  בהופע מעשיו יֿש֜̅לח מעדה כמו שלא נפל גורלו בתוך למודי אל לב כפי מעלו יח יזכירווהו אנשי מעות עד יום ישוב לעמד במעמד אנשי תמים קדש אשר אין גורלו בתוך לג ובהופע מעשיו כפי מדרש התורה אשר יתהלכו בו אנשי תמים הקדש אל ית יֹאֺוֺת איש עמו בהון ובעבודה כי אֺרר֜והו֞ כל קדושי עליון וכמשפט לד הזה לכל המאס בראשונים ובאחרונים אשר שמו גלולים על לבם וישימו וילכו בשרירות לה לבם אין להם חלק בבית התורה׃
לו כמשפט רעיהם אשר שבו עם אנשי הלצון יֹשפט֜ו֔ לז כי דברו תועה על חקי הצדק ומאסו בברית ואמנה אשר קימו בארץ דמשק והוא ברית החדשה׃ לח ולא יהיה להם ולמשפחותיהם חלק בבית התורה   לט ומיום האסף יו֔ריה היחיד עד תם כל אנשי המלחמה אשר הלכו עם איש הכזב כשנים ארבעים׃   מ ובקץ ההוא יחרה אף אֹלֹ בישראל כאשר אמר אין  מלך ואין שר ואין שופט ואין מוכיח בצדק מא ושבי פשע י…  שמרו ברית אל אז.. מב נד…  איש אל רֹעֹ.. ל…  ן…  אחיו את אחיו יתמך צעדם בדרך אל ויקשב א̈ל מג אל דבריהם וישמע ויכתב ספר זכרן.. ליראי אל לחושבי שמו. עד יֹע֜ל̇ה֡ ישע וצדקה ליראי אל מד ושבתם וראיתם בין צדיק ורשע בין עבד. ל לאשר לא עבדו׃   מה ועשה חסד.. לאוהביו ולשמריו לאלף דור׃
מו   מביתפלג אשר יצאו מעיר הקדש׃ מז וישענו על אל בקץ מעל ישראל וטמאו את המקדש ושבו עד אל׃ מח נסיך העם בדברים מעט … לם איש לפי רוחו יִשָׁפְטוּ בעצת קדש׃   מט וכל אשר פרצו את גבול התורה מבאי הברית בהופע כבוד אל לישראל יכרתו מקרב המחנה ועמהם כל מרשיעי יהודה בימי מצרפותיו
נ וכל המחזיקים במשפטים האלה לצאת ולבוא על פי התורה וישמעו לקול מורה ויתודו לפני אל … נא אנו רשענו וא … אנחנו גם אבותינו בלכתם קרי בחקי הברית ואמת משפטיך בנו׃
נב ולא ירימו יד על חקי קדשו ומשפט צדקו ועדוות אמתו׃  והתיסרו במשפטים הראשונים אשר נשפטו בני אנשי היחיד נג והאזינו לקול מורה צדק׃  ולא ישיבו אל חקי הצדק בשמעם נד א֔ת֞ם֜ ישישו וישמחו ויעז לבם ויתגברו על כל בני תבל וכפר אל בעדם וראו בישועתו כי חסו בשם קדשו

פרק י
CAIRO GENIZAH TEXT ‘A’
א כל אדם אשר יחרים אדם מאדם בחוקי הגוים להמית הוא ב ואשר אמר לא תקום ולא תטור את בני עמך וכל איש מביאי הברית אשר יביא על רעהו דבר אשר לא בהוכח לפני עדים והביאו בחרון אפו או ספר לזקניו להבזותו נוקם הוא ונוטר
ג ואין כתוב כי אם נוקם הוא לצריו ונוטר הוא ד לאויביו אם החריש לו מיום ליום ובחרון אפו בו דבר בו בדבר מות ענה בו יען אשר לא הקים את מצות אל אשר אמר לו ה הוכח תוכיח את רעיך ולא תשא עליו חטא
ו על השבועה אשר אמר לא תושיעך ידך לך איש אשר ישביע על פני השדה אשר לא לפנים השפטים או מאמרם הושיע ידו לו ז וכל האובד ולא נודע מי גנבו ממאד המחנה אשר גנב בו ישביע בעליו בשבועת האלה והשומע אם יודע הוא ולא יגיד ואשם
ח כל אשם מושב אשר אין בעלים והתודה המושב לכהן והיה לו לבד מאיל האשם הכל   ט וכן כל אבדה נמצאת ואין לה בעלים והיתה לכהנים כי לא ידע מוצאיה את משפטה אם לא נמצא לה בעלים הם ישמרו
י כל דבר אשר ימעל איש בתורה וראה רעיהו והוא אחד אם דבר מות הוא ויודיעהו לעיניו  בהוכיח למבקר והמבקר יכתבהו בידו יא עד עשותו עוד לפני אחד ושב והודיע למבקר יב אם ישוב וניתפש לפני אחד שלם משפטו   יג ואם שנים הם והם מעידים על דבר אחר והובדל האיש מן הטהרה לבד  אם נאמנים הם וביום ראות האיש יודיעה למבקר יד ועל ההון ..כלו שני עירים נאמנים  ועל אחד להבדיל הטהרה טו ואל יקום עוד לשופטים להמית על פיהו אשר לא מלאו ימיו לעבור על הפקודים ירא את אל   טז אל יאמן איש על רעהו לעד עובר דבר מן המצוה ביד רמה עד זכו לשוב

פרק יא
א וזה סרך לשפטי העדה עד ב עשרה אנשים ברורים מן העדה לפי העת ארבעה למטה לוי ואהרן ומישראל ששה מבוננים בספר ההגו וביסודי הברית מבני חמשה ועשרים שנה עד בני ששים שנה ג ואל יתיצב עור מבן ששים שנה ומעלה לשפוט את העדה ד כי במעל האדם מעטו ימו ובחרון אף אל ביושבי הארץ אמר לסור את דעתם עד לא ישלימו את ימיהם

פרק יב
א על הטהר במים אל ירחץ איש במים צואים ומעוטים מדי מרעיל ב איש אל יטהר במה כלי וכל גבא בסלע אשר אין בו די מרעיל אשר נגע בו הטמא וטמא מימיו במימי הכלי על הש  

פרק יג
א ..ת לשמרה כמשפטה אל יעש איש ביום השישי מלאכה מן העת אשר יהיה גלגל השמש רחוק מן השער מלואו כי הוא אשר אמר שמור את יום השבת לקדשו ב וביום השבת אל ידבר איש דבר נבל ג ורק אל ישה ברעהו ד כל אל ישפוט על הון ובצע ה אל ידבר בדברי המלאכה והעבודה לעשות למשכים
ו אל יתהלך איש בשדה לעשות את עבודת חפצי ז השבת אל יתהלך חוץ לעירו אך על אלף באמה ח אל יאכל איש ביום השבת כי אם המוכן ומן האובד ....ה
ט ואל יאכל ואל ישתה כי אם היה במחנה י בדרך וירד לרחוץ ישתה על עומדו  ואל ישאב אל כל כלי   יא אל ישלח את בן הנכר לעשות את חפצו ביום השבת
יב אל יקח איש עליו בגדים צואים או מובאים בגו כי אם כיבסו במים או שופים בלבונה
יג אל יתערב איש מרצונו בשבת   יד אל ילך איש אחר הבהמה לרעותה חוץ מעירו כי אם אלפים באמה   טו אל ירם את ידו להכותה באגרוף   טז אם סוררת היא אל יוציאה מביתו   טז אל יוציא איש מן הבית לחוץ ומן החוץ אל בית ואם במובה יהיה אל יוצא ממנה ואל יבא אליה אל פתח כלי טוח בשבת   טח אל ישא איש עליו סמנים לצאת ולבוא בשבת   יט אל יטול בבית מושבת סלע ועפר   כ אל ישא האומן את היונק לצאת ולבוא בשבת
כא אל ימרא איש את עבדו ואת אמתו ואת שוכרו בשבת כב אל אל יילד איש בהמה ביום השבת   כג ואם תפול אל בור ואל פחת אל יקימה בשבת   כד אל ישבית איש במקום קרוב לגוים בשבת   כה אל יחל איש את השבת על הון ובצע בשבת כו וכל נפש אדם אשר תפול אל מים מקום מים ואל מקום אל יעלה איש בסולם וחבל וכלי   כז אל יעל איש למזבח בשבת כי אם עולת השבת כי כן כתוב מלבד שבתותיכם

פרק יד
א אל ישלח איש למזבח עולה ומנחה ולבונה ועץ ביד איש טמא באחת מן הטמאות להרשותו לטמא את המזבח כי כתוב זבח רשעים תועבה ותפלת צדקם כמנחת רצון   ב וכל הבא אל בית השתחות אל יבא טמא כבוס ג ובהרע חצוצרות הקהל יתקדם או יתאחר ולא ישביתו את העבודה כולה ...ת קודש הוא   ד אל ישכב איש עם אשה בעיר המקדש לטמא את עיר המקדש בנדתם
ה כל אשראיש אשר ימשלו בו רוחות בליעל ודבר סרה כמשפט האוב והידעוני ישפט ו וכל אשר יתעה לחלל את השבת ואת המועדות לא יומת כי על בני האדם משמרו ואם ירפא ממנה ושמרוהו עד שבע שנים ואחר יבוא אל הקהל
ז אל ישלח את ידו לשפוך דם לאיש מן הגוים בעבור הון ובצע   ח וגם אל ישא מהונם כל בעבור אשר לא יגדפו כי אם בעצת חבור ישראל   ט אל ימכר איש בהמה ועוף טהורים לגוים בעבור אשר לא יזבחום   י ומגורנו ומגתו אל ימכר להם בכל מאדו יא ואת עבדו ואת אמתו אל ימכור להם אשר באו עמו בברית אברהם
יב אל ישקץ איש את נפשו בכל החיה והרמש לאכל מהם מעגלי הדבורים עד כל נפש החיה אשר תרמוש במים יג והדגים אל יאכלו כי אם נקרעו חיים ונשפך [ד]מם יד וכל החגבים במיניהם יבאו באש או במים עד הם חיים כי הוא משפט בריאתם   טו וכל העצים והאבנים והעפר אשר יגואלו בטמאת האדם לגאולי שמו בהם כפי טמאתם יטמא הנוגע בם   טז וכל כלי פסמר מסמר או יתד בכותל אשר יהיו עם המת בבית יטמא בטמאת אחד כלי מעשה 

פרק טו
א סרך מושב ערי ישראל על המשפטים האלה להבדיל בין הטמא לטהור ולהודיע בין הקודש לחול   ב ואלה החקים למשכיל להתהלך בם עם כלהו למשפט … ג ועת וכמשפט הזה יתהלכו זרע ישראל ולא יוארו   
ד וזה סרך מושב  … … תהל … … בקיץ הרשעה עד עמוד משוח אהרן
*  *  *  *  *  *  *  *  *  *
וישראל עד עשרה אנשים למועט לאלפים ומיאיות וחמשים ועשרות ה ובקום עשרה אל ימש איש כהן מבונן בספר ההגו על פיהו ישקו כולם ו ואם אין הוא בחון בכל אלה ואיש מהלוים בחון באלה ויצא הגורל לצאת ולבוא על פיהו כל באי המחנה
ז ואם משפש לתורת נגע יהיה באיש ובא הכהן ועמד במחנה והבינו המבקר בפרוש התורה   ח ואם פתי הוא הוא יסגירנו כי להם המשפט

פרק טז
א וזה סרך המבקר למחנה ישכיל את הרבים במעשי אל ויבינם בגבורות פלאי ויספר לפניהם נהיות עולם בפרתיה ב וירחם עליהם כאב לבניו ויש… ג לכל מרחובם כרועה עדרו יתר כל חרצובות קשריהם ל. מי … דים עשוק ורצוץ בעדתו  ד וכל הנוסף לעדתו יפקדהו למ.שיו ושוכלו וכוחו וגבורתו והונו ה וכתבוהו במקומו כפי יהותו בגורל ה…   ו אל ימשול איש מבני המחנה להביא איש אל העדה … פי המבקר אשר למחנה  ז ואיש מכל באי ברית אל ישאל אל יתן … בני השחר … אם כף לכף   ח ואל יעש איש … למ … ולמ … מכר … אם … למבקר אשר במחנה ועשה … נה ולא י … … …   ה וכן למגרש והוא י … … … ענוהו ובאהבת חט … אל יטה..  ט הב … … …  הם ואת אשר איננו נקשר ב … … …  וזה מושב המחנות . י כל … … …   לה לא יצליחו לשבת בארץ  … … …  לה ה  …  למ  …  ל … … … יא אשר לא באו מיום סור אפרים מעל יהודה יב וכל המתהלכים באלה ברית אל נאמנות להם להנצילם מכל מוקשי שחת כי פתאום ונענ … 

פרק יז
א וסרך מושב כל המחנות ב יפקדו כלם בשמותיהם הכהנים לראשונה והלוים שנים ובני ישראל שלשתם והגר רביע ג ויכתבו בשמותיהם איש אחר אחיהו הכהנים לראשונה והלוים שנים ובני ישראל שלושתם והגר רביע ד וכן ישבו וכן ישאלו לכל ה והכהן אשר יפקד אש הרבים מבן שלושים שנה ועד בן ששים מבונן בספר … בכל משפטי התורה לחברם כמשפטם
ו והמבקר אשר לכל המחנות מבן שלשים שנה ועד בן חמשים שנה בעול בכל סוד אנשים ולכל לשון רמ. פרי … ז על פיהו יבאו באי העדה איש בתרו ח ולכל דבר אשר יהיה לכל האדם לדבר למבקר ידבר לכל ריב ומשפט  

פרק יח
א וזה סרך הרבים להכין כל חפציהם ב שכר תרומתן הם לכל חדש. המ…ט ונתנו על יד המבקר והשופטים ג ממנו יתנו בעד … עם ו. מני יחזיקו בה עני ואביון ד ולזקן אשר … לאיש אשר יגע ולא … ישבה לגוי נכר ה ולבתולה אשר … … … ר אין לו דורש כל עבודת.. ולא… … …  ו וזה פרוש מושב … … … ז וזה פרוש הּמשפטים אשר … … … ח אהרן וישראל ט ויכפר עוננו … … … ר קר בממון והוא יודע ו… … … ענש ימים ששה ואשר ידבר … … … י א במש … … …

פרק יט
א … ע וגם באלף ולמד וגם באלף ודלת כי אם שבועה הב.. באלות הברית   ב ואת תורת משה אל יזכור כי … … …  ג ואם ישבע ועבר וחלל את השם   ד ואם באלות הברית … השפטים  ה ואם עבר אשם הוא והתודה והשיב ולא ישא. … מות  ו והבא בברית לכל ישראל לחוק עולם את בניהם אש … לעבור על הפקודים בשבועת הברית יקומו עליהם  ז וכן המשפט בכל קץ הרשע לכל השב מדרכו הנשחתה ח ביום דברו עם המבקר אשר לרבים יפקדוהו בשבועת הברית אשר כרת משה עם ישראל את הברית לש ל..  … שה בכל לב … נפש ט אל הנמצא לעשות בם … ץ … י ואל יידיעהו איש את המשפטים עד עמדו לפני המבקר א.. יתפתה בו בדרשו אתו יא וכאשר יקים אותו עליו לשוב אל תורת משה בכל לב ובכל נפש … ים … ממנו אם ר… ל…   יב וכל אשר נגלה מן התורה לריב …  ש… בו … … המבקר אותו וצוה עליו וי … בד … מימ.. לפ.. ע.. המתו א.. ה ומשוגע וכל … וכא … ל..  … … …עד … אל … … … בת … … … … … … … … … … … …
עמכם ברית ועם כל ישראל יג על כן יקום האיש על נפשך לשוב אל תורת משה יד כי בה הכל מדוקדק

פרק כ
א ופרוש קציהם לעורון ישראל מכל אלה הנה הוא מדוקדק על ספר מחלקות העתים ליובליהם ובשבועותיהם 
ב וביום אשר יקום האיש על נפשו לשוב אל תורת משה יסור מלאך המשטמה מאחריו אם יקים את דבריו על ג כן נימול אברהם ביום דעתו  ד ואשר אמר מוצא שפתיך תשמור להקים  ה כל שבועת אסר אשר יקום איש על נפשו לעשות דבר מן התורה עד מחיר מות אל יפדהו  ו כל אשר … איש על נפשו ל … עד מחיר מות אל יקימהו ז … שבועת האשה אשר אמ … שה להניא את שבועתה אל יניא איש שבועה אשר לא .דע … ..דם ח להקים הוא  ואם להניא אם לעבור ברית הוא יניאה ואל יקימנה  וכן המשפט לאביה ט על משפט ה…ות אל ידור איש למזבח מאום אנוס י וגם ..הנים אל יקחו מאת ישראל … יקדש איש את מאכל … ל. י הוא אשר אמר יא איש את ע…דו ...ו חרם   יב ואל יק … … מכל … … … אחזתו . קדש … … … יענש הנודר … … … לשופט … … … … … … … … …
*  *  *  *  *  *  *  *  *  *
